stanford-oval/wikipedia huggingface dataset:
אקליפטוס טודטיאנה

| אקליפטוס טודטיאנה |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: הדסאים
משפחה:: הדסיים
סוג:: אקליפטוס
מין:: אקליפטוס טודטיאנה
שם מדעי
 Eucalyptus todtiana ‏מולר, 1882
תחום תפוצה
מזרח אוסטרליה (באופן טבעי)
אקליפטוס טודטיאנה (שם מדעי: Eucalyptus todtiana; באנגלית: Blackbutt, Coastal Blackbutt ו-Pricklybark) הוא עץ ממשפחת ההדסיים הגדל באופן טבעי במזרח אוסטרליה. מין זה של אקליפטוס נמצא תחת סכנת הכחדה והוא נחשב לצמח מוגן באוסטרליה.
אקליפטוס טודטיאנה הוא עץ המתנשא לגובה של כ-15 מטר, בעל ענפים הנוטים כלפי מטה ויש לו קליפה סיבית וקשה בצבע ירוק-חום, העץ מצמיח פרחים בצבעי לבן עד שמנת מינואר עד אפריל.
תפוצתו בעיקר היא בין פרת' ודונגרה במזרח אוסטרליה, גן בוטאני שנמצא בדרום מערב אוסטרליה, Avon Wheatbelt, יער ג'ארה, ובמישור חוף הברבורים ובמישור החולות גרלטון.
אקליפטוס טודטיאנה הוא עץ שבדרך כלל לא מטופח. העץ צומח במהירות במקומות פתוחים ובתוך זמן קצר נהיה לעץ צעיר, אבל כשהוא נהיה לעץ בוגר הוא צומח באיטיות רבה.
אקליפטוס אקסיאיפורמיס

| אקליפטוס אָקָסִיאִיפורְמִיס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: הדסאים
משפחה:: הדסיים
סוג:: אקליפטוס
מין:: אקליפטוס אקסיאיפורמיס
שם מדעי
 Eucalyptus acaciiformis ‏דין ומיידן, 1899
תחום תפוצה
צפון-מזרח ניו סאות' ויילס שבאוסטרליה
אקליפטוס אָקָסִיאִיפורְמִיס (שם מדעי: Eucalyptus acaciiformis) הוא עץ ממשפחת ההדסיים בעל קליפה קשה הגדל עד ל-20 מטרים. העץ גדל בקרקע ענייה על רכסי הרים ומדרונים בצפון-מזרח ניו סאות' ויילס שבאוסטרליה. המקור של זן זה של אקליפטוס התרחב ממחוז הנוונדוק עד לגבול קווינסלנד שבאוסטרליה.
אנדרו גאוור

| --- | --- |

אנדרו גאוור, 14 ביולי 2018
 לידה:  8 בנובמבר 1989 (בן 34) 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  בית הספר לדרמה באוקספורד  Great Sankey High School 
 פרופיל ב-IMDb
 
אנדרו גאוור (באנגלית: Andrew Gower; נולד ב-8 בנובמבר 1989) הוא שחקן אנגלי. הוא ידוע בעיקר מהופעתו בסדרה "כמעט אנושיים", ומתפקידו בדמות הנסיך צ'ארלס סטיוארט בסדרת הדרמה "זרה". גאוור זכה בפרס ספוטלייט לשחקן הטוב ביותר בשנת 2010.
ביוגרפיה

גאוור נולד באינטרי שבמרזיסייד קרוב לליברפול בצפון-מערב אנגליה. הוא למד בבית הספר היסודי דייבנהיל באינטרי ובבית הספר התיכון גרייט סאנקי בצ'שייר. בכיתה ט' החל לשחק והופיע במחזות ובהפקות מוזיקליות של בית הספר. הוא נרשם ללימודים בקולג' בארו הול, וכשלמד לבחינות A levels הצטרף לתיאטרון חובבים. גאוור סיים תואר בבית הספר לדרמה של אוקספורד, וזכה בפרס היוקרתי Spotlight Prize לשחקן הטוב ביותר ביולי 2010.
במרץ 2011 הופיע גאוור לראשונה בטלוויזיה הבריטית בסדרה "מונרו" של ITV בתפקיד ד"ר אנדרו מולרי, רופא מנתח בהתמחות. כדי להתכונן לתפקיד הוא צפה בשני ניתוחי מעקפים כשהוא עומד ליד המנתחים. גאוור השתתף בשתי העונות של הסדרה, כשבעונה השנייה קודם בתפקיד ועבד עם אליסטר גילספי (בגילומו של ניל פירסון).
באותה שנה הופיע גאוור בשידור הטלוויזיוני של המחזמר "Frankenstein's Wedding... Live in Leeds", עיבוד מודרני לרומן "פרנקנשטיין" מאת מרי שלי. התוכנית לא הוקלטה אלא שודרה בשידור חי בערוץ BBC Three לפני קהל של 12,000 צופים בקירקסטול אבי.
ב-2012 הצטרף גאוור לצוות השחקנים של הסדרה "כמעט אנושיים" בעונה הרביעית בתפקיד הערפד ניק קאלטר. העונה צולמה בבארי שבוויילס ביולי 2011 ושודרה ב-2012. על הופעתו בסדרה זכה גאוור לשבחי המבקרים. באותה שנה שיחק בתפקיד אורח בסדרת המדע בדיוני הקומית "עברייני על" של ערוץ E4, והופיע בתפקיד סייפרט במחזה "The Conquest of the South Pole" מאת מאנפרד קרג' בתיאטרון ארקולה. ברדיו שיחק גאוור בתפקיד לופין בקומדיה "Diary of a Nobody", עיבוד של אנדרו לינץ' לרומן הוויקטוריאני מאת וידון וג'ורג' גרוסמית', ששודר ברדיו 4 של ה-BBC.
ב-2013 הופיע גאוור בתפקיד שרלוק הולמס בעונה השישית של סדרת הדרמה "תעלומות מרדוק". בעונה השביעית של סדרה חזר וגילם שוב את אותה דמות. אחרי הופעת קמע בסדרה "הבורג'ס" של שואוטיים, שיחק גאוור בתפקיד לורד סטריינג בשני פרקים במיני-סדרה "מלכה לבנה" של ה-BBC.
ב-2014 שיחק גאוור בסרט הבכורה של ג'ון סטיוארט כבמאי "Rosewater", בתפקיד ג'ימי. באותה שנה הופיע בעונה השנייה של סדרת הדרמה "הכפר" של ה-BBC בתפקיד גילברט הנקין, ובעונה השנייה של סדרת הפשע "אנדוור" של ITV בתפקיד ניקולס מאיירס.
ב-2015 לוהק גאוור לתפקיד קליגולה בדרמה "A.D. The Bible Continues" של רשת NBC. אחר כך שיחק בתפקיד מארק, בנקאי צעיר, במיני-סדרה בת שלושה חלקים של ה-BBC בשם "קפיטל" המבוססת על רומן באותו שם מאת ג'ון לנקסטר.
ב-2016 הופיע גאוור בתפקיד וינסטון סמית' בעיבוד לתיאטרון של הרומן הדיסאוטופי "1984" מאת ג'ורג' אורוול בתיאטרון פלייהאוס בלונדון. עוד גילם את הנסיך צ'ארלס סטיוארט בעונה השנייה של סדרת הדרמה ההיסטורית "זרה" המבוססת על סדרת רבי המכר של דיאנה גבלדון.
בהמשך שיחק גאוון בסדרת הדרמה של נטפליקס "מראה שחורה". הפרק "Crocodile" בבימויו של הבמאי האוסטרלי ג'ון הילקוט, ועוסק בהתקן המשמש לשליפת זכרונות אישיים. בדצמבר 2017 פורסם שגאוור יגלם את עזרא ספורנרוז, יורש של משפחה עשירה, בסדרת הפנטזיה "קרניבל רואו" בהפקת אמזון.
ביוגרפיה > קריירה מוזיקלית

גאוור הוא חבר בלהקת הרוק "אמרסון". הוא זמר וכותב שירים, ולדבריו הוא מעריץ שרוף של הביטלס. הלהקה ניגנה פעמים אחדות במועדון The Cavern Club בליברפול שם התגלו הביטלס.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 |  | Frankenstein's Wedding... Live in Leeds | ויקטור פרנקנשטיין | BBC Three |
| 2011–2012 | מונרו | Monroe | אנדרו מולרי | ITV |
| 2012 | כמעט אנושיים | Being Human | קאטלר | סדרת טלוויזיה (7 פרקים) |
| 2012 | עברייני על | Misfits | ג'ייק | בפרק "Episode #4.4" |
| 2013 | תעלומות מרדוק | Murdoch Mysteries | דייוויד קינגסלי / שרלוק הולמס | סדרת טלוויזיה (2 פרקים) |
| 2013 | הבורג'ס | The Borgias | מתנקש | בפרק "The Face of Death" |
| 2013 | מלכה לבנה | The White Queen | לורד סטריינג' | סדרת טלוויזיה (2 פרקים) |
| 2014 |  | Rosewater | ג'ימי | הפקות סקוט רודין |
| 2014 | הכפר | The Village | גילברט הנקין | סדרת טלוויזיה |
| 2014 | אנדוור | Endeavour | ניקולס מאיירס | סדרת טלוויזיה (פרק אחד) |
| 2015 |  | A.D. The Bible Continues | קליגולה | סדרת טלוויזיה (3 פרקים) |
| 2015 |  | Black Work | בלש ג'ארד אנסל | סדרת טלוויזיה (2 פרקים) |
| 2015 | קפיטל | Capital | מארק | מיני-סדרה |
| 2016–2017 | זרה | Outlander | הנסיך צ'ארלס סטיוארט | סדרת טלוויזיה (10 פרקים) |
| 2017 | מראה שחורה | Black Mirror | רוב | בפרק "Crocodile" |
| 2019 | פולדארק | Poldark | ג'יימס הדפילד | סדרת טלוויזיה; 2 פרקים |
| 2019 | קרניבל רואו | Carnival Row | עזרא ספורנרוז | סדרת טלוויזיה; 9 פרקים |
| 2020 |  | Miss Scarlet and The Duke | רופרט פארקר | 5 פרקים |
| 2023 | מלך החורף | The Winter King | סאנסום | 7 פרקים |
תפקידים ברדיו

| שנה | שם | תפקיד | הערות |
| --- | --- | --- | --- |
| 2012 | Diary of a Nobody | לופין | BBC Radio 4 |
תפקידים בתיאטרון

| שנה | שם | תפקיד | בימוי | תיאטרון |
| --- | --- | --- | --- | --- |
| 2016 | 1984 | וינסטון סמית' | רוברט איק ודאנקן מקמילן | תיאטרון פלייהאוס |
| 2012 | The Conquest of the South Pole | סייפרט | סטיבן אנווין | תיאטרון אלקולה |
| 2010 | Terror Tales - You can do It & In for the Kill | צ'ארלי / ג'יימי | ויקי ג'ונס | תיאטרון המפסטד |
| 2010 | First Time Voters |  | ויקי ג'ונס ופיבי וולר-ברידג' | תיאטרון בוש |
| 2010 | After the Fall | דן | ג'ורג' פק | בית ספר למשחק אוקספורד |
| 2009 | The Country Wife | ספרקיש | דייוויד סראון | בית ספר למשחק אוקספורד |
| 2009 | Mother in Law | פמפילוס | סטיב וודוורד | בית ספר למשחק אוקספורד |
| 2009 | As You Like | אדם | צ'ארלי וסטנרה |  |
| 2008 | Time and the Conways | ג'רלד תורנטון | סטיב וודוורד | בית ספר למשחק אוקספורד |
| 2008 | Enemies | סינסטוב | נעמי ג'ונס | בית ספר למשחק אוקספורד |
אמידו באלדה

אמידו באלדה (בפורטוגזית: Amido Baldé; נולד ב-16 במאי 1991) הוא כדורגלן עבר מגינאה ביסאו ששיחק בעמדת החלוץ.
קריירה

באלדה החל את דרכו במחלקת הנוער של ספורטינג ביסאו בעיר הולדתו. כבר מגיל צעיר הפגין באלדה יכולת טובה וכשהיה בן 17 עבר לפורטוגל והצטרף לקבוצת הנוער של ספורטינג ליסבון, עמה זכה באליפות ליגת הנוער של פורטוגל בשנת 2009, לאחר עונה בה כבש 13 שערים, אך בקבוצה הבוגרת לא הצליח לממש את הפוטנציאל שלו, והושאל לקבוצות שונות בליגות הנמוכות בפורטוגל ובספרד. בעונת 2011/2012 הושאל לקבוצת סרקל ברוז' מליגת העל הבלגית, בה כבש שישה שערים ב-22 הופעות.
בקיץ 2012 שוחרר באלדה מספורטינג וב-28 באוגוסט חתם בקבוצת ויטוריה דה גימארייש. באלדה שיחק בקבוצה במשך שנה אחת בה ערך 37 הופעות בכל המסגרות, ולקח חלק בזכייתה בגביע הפורטוגזי, לאחר ניצחון 1-2 על בנפיקה במשחק הגמר. ב-13 ביוני 2013 חתם באלדה על חוזה לארבע שנים באלופת סקוטלנד סלטיק. את הופעת הבכורה שלו במדי סלטיק ערך באלדה ב-23 ביולי 2013, כשעלה כמחליף במשחק נגד קליפטונוויל במסגרת מוקדמות ליגת האלופות. את שערו הראשון במועדון כבש באלדה ב-28 בספטמבר 2013, בניצחון 2-5 על קילמרנוק. באלדה לא הצליח לבסס את מעמדו כשחקן הרכב בסלטיק ושותף בעיקר כמחליף, וב-1 בספטמבר 2014 הושאל לואסלנד-בוורן הבלגית. עשרה ימים מאוחר יותר ערך את הופעת הבכורה שלו במועדון, בה גם כבש בבעיטה מ-40 מטר את השער השני בניצחון קבוצתו 1-4 על זולטה ורכם.
ב-14 בינואר 2015 הגיע באלדה לישראל והושאל לקבוצת הפועל תל אביב עד לתום העונה. למחרת כבר ערך את הופעת הבכורה שלו במועדון, כשעלה כמחליף בדקות הסיום בניצחון 1-2 על הפועל ראשון לציון במסגרת סיבוב ח' של גביע המדינה. ב-20 בינואר ערך את הופעת הבכורה שלו בליגת העל, כשפתח בהרכב הקבוצה במשחק מול בית"ר ירושלים באצטדיון טדי, אשר הסתיים בתיקו 1–1. בסך הכל ערך באלדה 11 הופעות במדי הפועל תל אביב בכל המסגרות, וב-7 במאי שוחרר מהמועדון עוד בטרם הסתיימה העונה.
ב-29 ביוני 2015 חתם במץ מליגת המשנה הצרפתית. בינואר 2016 חתם בקבוצת בנפיקה לואנדה מאנגולה, ובתום העונה חזר לפורטוגל וחתם בקבוצת מריטימו. בינואר 2017 הושאל לקבוצת טונדלה, ולאחר שלא שיחק במשך תקופה ארוכה חתם בינואר 2018 בקבוצת קוקסי מליגת העל האלבנית, במדיה כבש שני שערים בשמונה הופעות ובתום העונה שוחרר מהמועדון.
קריירה > נבחרת לאומית

באלדה נולד בגינאה ביסאו ועבר לפורטוגל כנער. בין השנים 2009–2011 שיחק בנבחרות הצעירות של פורטוגל, ובשנת 2014 החליט להיענות לזימונו לסגל נבחרת גינאה ביסאו, לקראת משחקי מוקדמות אליפות אפריקה.
תארים

הגביע הפורטוגזי: 2012/2013
אליפות סקוטלנד: 2013/2014
הערות שוליים

↑  נדב צנציפר, הפועל תל אביב: בלדה ואדל חתמו, באתר ynet, 14 בינואר 2015
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמידו באלדה".
אקליפטוס אבדיטה

אקליפטוס אבדיטה הוא עץ קטן ממשפחת ההדסיים שמקורו בין פרת' לגראלטון באוסטרליה המערבית. זן זה של אקליפטוס הוא מסוג מלי שגובהו מתנשא בין 2 ל-3 מטרים וקליפתו חלקה. העלים הצעירים בעלי עוקץ וצורתם נעה בין דמוי ביצה לדמוי משולש. אורכם של העלים הבוגרים נע בין 5.5 עד ל-8 סנטימטרים ורוחבם נע בין 1.1 עד 1.8 סנטימטרים. בכל קבוצת ניצני הפרחים לא עולה מספר הניצנים מעל למספר 13. צורתם של הניצנים דומה לקונוס עם כובע. צבעם של הפרחים לבן וצורת הפירות מזכירה צורת חבית ורוחבם 0.5 ס"מ.
אמיליו קולון

| --- | --- |

 לידה:  3 בנובמבר 1963 (בן 60) סן חואן, ארצות הברית 
 מוקד פעילות:  ארצות הברית 
 סוגה:  מוזיקה קלאסית 
 כלי נגינה:  צ'לו 
 www.emiliocolon.com
 
אמיליו קולון (בספרדית: Emilio Colón; נולד ב-3 בנובמבר 1963) הוא צ'לן, מלחין ומנצח פורטו ריקאני.
אמיליו נולד בעיר סן חואן בפוארטו ריקו. קיבל תואר ראשון מהקונסרבטוריון של פוארטו ריקו בשנת 1986. בשנת 1989 קיבל תואר שני באוניברסיטת אינדיאנה בארצות הברית. הוא הופיע ברחבי העולם. לימד בקונסרבטוריון בפריז, הקונסרבטוריון למוזיקה בז'נבה ובאקדמיה למוזיקה על שם פרנץ ליסט בבודפשט. קולון משמש כפרופסור חבר למוזיקה באוניברסיטת אינדיאנה.
הקלטות

Esencia, Klavier, 2006
Alma Latina, The Latin Soul of the Cello, Klavier, 2005
Obseción, Klavier
Janos Starker: A 75th Birthday Celebration, EJMCC, 2000
יצירות שהלחין

Los Jolgoriosos (2007)
Los Niños y las Minarets (2007)
Dana la Colorá (2007)
Recuerdos de Tata (2007)
Antecedentes (2005)
Armando’s Waltz (2002)
“N” Tango for Violin, Cello, and Piano (2001)
Renaten Satz (1995)
Romanza Para Emma (1995)
Tres Recuerdos (1994)
Fantasías Boricuas (1987)
Pena en Frustración (1986)
Amor: Tu y Dos Cuadros (1986)
Pensamiento (1985)
El Ladrón (1985)
אנומיה (משחק)

משחק הקופסה אנומיה
קלף משחק פשוט
קלף משחק מסוג "ג'וקר"
אנומיה הוא משחק קלפים המתאים לשלושה שחקנים לפחות מגילאי 10 ומעלה. המשחק הומצא על ידי אנדרו אינס (Andrew Innes) ויצא בהוצאת אנומיה (Anomia Press). בגרסה העברית, המשחק יצא תחת יצרנית המשחקים "הקוביה".
המילה אנומיה לקוחה מתורת הפסיכולוגיה החברתית ומתארת מצב של בלבול רחב בקרב האוכלוסייה שגורם לאובדן של מוסריות.
המשחק זוכה פרס Mensa של הארגון העולמי שמאגד בעלי מנת משכל גבוהה, ודורש זריזות מחשבה וידע כללי ברמה בסיסית. סימון "Mensa Select" שהוענק בשנת 2010 למשחק "אנומיה" מוענק מדי שנה על ידי ארגון Mensa האמריקאי, לאחר שחברים ממנו מתאספים אחת לשנה, משחקים במשחקים שונים, ומתוכן בוחרים חמישה המקבלים סימון "Mensa Select" אותו הם רשאים להציג על גבי אריזת המשחק. הסימון מעיד על מקוריות המשחק, יצירתיות וטיב העיצוב.
בארצות הברית, זכתה גרסת המשחק לילדים בפרסים נוספים ובהם פרס ארגון "Parents’ Choice Foundation" (ארגון ללא מטרות רווח המעניק פרס שנתי למשחקים וצעצועים לילדים), וכן זכה בשנת 2010 בפרס "National Parenting Product Awards" למשחקים לילדים.
קלפי המשחק

המשחק כולל שני סוגי קלפים עיקריים:
קלף רגיל - קלף רגיל מורכב מצורה (גאומטריה) צבעונית פשוטה וממילה יחידה שכתובה עליה בשני הכיוונים, כדי שלכל המשתתפים יהיה נוח לקרוא אותה.
קלף ג'וקר - קלף שמסומן במילה "ג'וקר" ומכיל שתי צורות צבעוניות. ברגע שהקלף מורם מהקופה, חוקי המשחק משתנים בהתאם אליו.
מהלך המשחק

המשחק מתחיל כאשר השחקנים יושבים במעגל וקופת הקלפים ממוקמת על משטח ישר במרכזו.
כל משתתף מרים בתורו קלף מהקופה ומניח אותה מולו כך שהסימן והמילה גלויים לכולם.
משתתפים אשר הקלפים שגלויים לפניהם מכילים את אותה צורה צבעונית נכנסים למצב "מלחמה" הדדית - מטרתו של כל משתתף היא לומר מילה שתתאים לקטגוריה הרשומה על הקלף של היריב. הראשון שאומר את המילה המתאימה לקטגוריה של קלף היריב זוכה באותו קלף ומניח אותו לצדו כקופה אישית, בנפרד מהקלפים שמונחים גלויים לפניו.
לדוגמה: לשני מתמודדים הופיעו קלפים עם שני קווים סגולים עליהם, כאשר הקלף של מתמודד 1 מציג את המילה "אי", והקלף של מתמודד 2 מציג את המילה "כלי תחבורה". במצב זה מתמודד 1 צריך לחשוב על מילה שמתאימה לקטגוריה של אי, כמו כרתים שהוא אי באגן הים התיכון או קובה שהיא אי במרכז אמריקה, ומתמודד 2 צריך לחשוב על מילה שמתאימה לקטגוריה של כלי תחבורה, כמו מכונית או מטוס.
מהלך המשחק > שינוי תנאי המשחק על ידי קלף הג'וקר

כאמור, קלף ג'וקר מציג שתי צורות צבעוניות בקלף אחד, ולמעשה מכתיב אילו צורות מתייחסות זו אל זו כצורה יחידה. כאשר משתתף שולף מהקופה המרכזית קלף ג'וקר הוא לא מציג אותו כשלו, אלא מניח אותו במרכז סמוך לקופה המרכזית באופן שכל המשתתפים יוכלו לראות אותו. כל עוד קלף הג'וקר מוצג ולא הוחלף באחר, הוא מכתיב את השינוי בתנאי המשחק.
מהרגע שמופיע קלף ג'וקר ראשון, לא רק שני קלפים שמציגים את אותה צורה צבעונית יכולים לפתוח ב"מלחמה", אלא גם שני קלפים שמציגים את שתי הצורות הצבעוניות שמופיעות בקלף הג'וקר.
לדוגמה: קלף ג'וקר אשר מציג ארבע נקודות אדומות וסמל מפוספס כחול מאפשר לשני משתתפים עם הקלפים הללו לפתוח גם הם ב"מלחמה". מצב זה יכול לגרום ל"מלחמה משולשת", למשל אם יש בנמצא שני משתתפים שמחזיקים בקלפים עם נקודות אדומות ומשתתף נוסף שמחזיק בקלף עם סמל מפוספס כחול. כך שלושת השחקנים רשאים להילחם על הקלפים של המתמודדים האחרים ולומר במהירות האפשרית מילה שמתאימה לקטגוריות של שני הקלפים של יריביהם. מתמודד שיהיה זריז מספיק יוכל אף לזכות בשני הקלפים של יריביו אם לא יהיו מוכנים לכך.
מהלך המשחק > כיצד מנצחים במשחק?

כאשר קופת הקלפים נגמרת, כל משתתף סופר את הקלפים שבהם זכה ב"מלחמות" המילים מול יריביו ואחסן בקופה האישית לאורך המשחק.
אם רוצים להאריך מעט את המשחק טרם ההכרזה על המנצח, ניתן להחליף את הקופה המרכזית בקלפים הגלויים שהצטברו אצל השחקנים בסבבים שבהם לא נערכו "מלחמות" מילים על קלפים, לא לפני שמערבבים אותם היטב.
הערות שוליים

↑  Andrew Innes, About Anomia Press, ‏2018
1 2  Mensa Select Games, Mensa Mind Games
↑  Jenny Williams, Mensa Selects Its Favorite Brainy Games of 2010, Wired, ‏2010
↑  אנומיה כחול, באתר הקוביה משחקים
↑  The Mensa Select® Seal, Mensa Mind Games
↑  Anomia Kids, Parents' Choice Foundation
↑  Anomia Kids - Best kids card games, National Parenting Product Award
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנומיה (משחק)".
ארנביים

| ארנביים |
| --- | --- |
 ארנבת שחורת זנב
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: ארנביים
שם מדעי
 Leporidae ‏ולדהיים, 1817

ארנבון מצוי
ארנב הנהרות
ארנבת הודית
Sylvilagus palustris
אַרְנָבִיִּים (שם מדעי: Leporidae), היא משפחה של יונקים מסדרת הארנבאים הכוללת את הארנבות ואת מיני הארנבים השונים.
מאפיינים

אורך גופם של הארנביים מגיע לשישים סנטימטרים, והם ניכרים באוזניהם הארוכות, רגליהם האחוריות הארוכות מאוד, זנבם הקצר ופרוותם הרכה. מזונם כולל עלים, פירות, זרעים, פקעות ושורשים. חלק מהארנביים מתגוררים במחילות שהם חופרים ברגליהם הקדמיות, וחלקם חיים על פני הקרקע או במערות.
המשפחה כוללת אחד עשר סוגים, שמתוכם ניתנו לשלושה שמות עבריים: ארנבת, ארנבון וארנבון אמריקני.
תפוצתם של הארנביים היא כמעט בכל העולם, בעיקר באזורים הצפוניים של כדור הארץ.
הגדולה בארנביים היא ארנבת אירופאית (Lepus europaeus) שמגיעה למשקל 5 קילוגרם. הקטן ביותר הוא ארנב ננסי שמשקלו 300 גרם. בעבר היו מינים גדולים יותר כמו הנורלאגוס שהגיע למשקל 23 קילוגרם.
מיון

תת-משפחה Archaeolaginae - נכחדה
סוג Archaeolagus
סוג Hypolagus
סוג Notolagus
סוג Panolax
תת-משפחה Leporinae
סוג Alilepus - נכחד
סוג ומין יחיד ארנב ננסי (Brachylagus idahoensis)
סוג ארנב ננסי הולנדי (Netherland Dwarf rabbit)
סוג ומין יחיד ארנב הנהרות (Bunolagus monticularis)
סוג ומין יחיד ארנבת אסמית (Caprolagus hispidus)
סוג ארנבת (Lepus)
סוג ארנב מפוספס (Nesolagus)
סוג ומין יחיד ארנבון מצוי (Oryctolagus cuniculus)
סוג נורלאגוס (Nuralagus) - נכחד
סוג ומין יחיד ארנב אממי (Pentalagus furnessi)
סוג Pliolagus - נכחד
סוג Pliosiwalagus - נכחד
סוג ומין יחיד ארנב אוגנדי (Poelagus marjorita)
סוג Pratilepus - נכחד
סוג ארנבת אדומה (Pronolagus)
סוג ומין יחיד ארנבון געשי (Romerolagus diazi)
סוג Serengetilagus - נכחד
סוג ארנבון יער (Sylvilagus)
תת-משפחה Palaeolaginae - נכחדה
סוג Litolagus
סוג Megalagus
סוג Mytonolagus
סוג פלאולאגוס (Palaeolagus)
שבט Dasyporcina
סוג Coelogenys
סוג Agispelagus
סוג Aluralagus
סוג Austrolagomys
סוג Aztlanolagus
סוג Chadrolagus
סוג Gobiolagus
סוג Lagotherium
סוג Lepoides
סוג Nekrolagus
סוג Ordolagus
סוג Paranotolagus
סוג Pewelagus
סוג Pliopentalagus
סוג Pronotolagus
סוג Tachylagus
סוג Trischizolagus
סוג Veterilepus
הערות שוליים

↑  מילון בעלי חיים א"י (תשכ"ג), 1963, באתר האקדמיה ללשון העברית
| --- | --- |
בקרת זהויות :  NLI: 987007563028305171  PLWABN: 9810581128005606  BNE: XX534837  BnF: cb12312477b (data)  GND: 4159197-5  LCCN: sh85076079  NKC: ph171318
אמנות פרסית

אמנות פרסית, או במקביל אמנות איראנית, היא אחת ממורשות האמנות העשירות ביותר בהיסטוריה העולמית וכוללת תחומים רבים כמו: ארכיטקטורה, ציור, אריגה, קדרות, קליגרפיה, מתכת וסיתות. קיימת גם סצנה תוססת של אמנות איראנית מודרנית ועכשווית.
שטיחים פרסים

השטיחים הפרסים לרוב מיוצרים בעבודת יד, ומפורסמים בעולם כולו בשל צורת עיצובם, צבעוניותם והיותם סמל ליוקרה. השטיחים מהווים חלק חיוני באמנות ובתרבות הפרסית וניתן למצוא אותם כמעט בכל בית פרסי, כשלכל מחוז באיראן סגנון עיצוב שטיחים משלו. אורגי שטיחים רבים אורגים על פי זיכרון ודפוסי אריגה שעברו במשך דורות במשפחה.
מבחינה היסטורית נראה כי תחילת ייצור השטיחים הפרסים החלה בתקופת האימפריה האחמנית, בסביבות ראשית ה-500 לפנה"ס. הראיות המתועדות הראשונות על קיום השטיחים פרסיים מגיעות מטקסטים סיניים מראשית התקופה הסאסאנית. הסחר בשטיחים הפרסים היה במגמת עליה עד עת הכיבוש הערבי של פרס. לאחר הכיבוש המונגולי של פרס האמנות צמחה מחדש ובמיוחד במהלך תקופת השושלת הטימורית והאילח'אנית.
זוהו 19 סגנונות עיצוב שטיחים פרסים עיקריים: מונומנטים היסטוריים ומבנים אסלאמיים, הדפסי המלכות העבאסית, הדפסים ספירליים, הדפסים לכל כיוון, הדפסי גזירות, הדפסים מקשרים, הדפסי פייזלי, הדפסי עץ, הדפסים טורקמנים, הדפסי צייד קרקעי, הדפסי פרחים אירופים, הדפסי פנל, הדפסי אגרטלים, הדפסי דגים שלובים, הדפסי מחראבים, הדפסי פסים, הדפסים גאומטריים, הדפסים שבטיים והדפסים מורכבים.
ציורים ומיניאטוריות

במערות מחוז לורסתאן, מחוז פארס ובטפה סיאלכ התגלו ציורים דמויי חיות וצייד בני לכל הפחות 5,000 שנה. בתקופה טימור לנג, כמאל א-דין בהזאד הגהה סגנון ציור חדש. בתקופת שושלת קאג'אר שולבו סגנונות הציור האירופאים עם אלו הספווים, ויצרו סגנון ציור חדש כמו דוגמת ציוריו של כמאל אל-מלכ.
עבודות מתכת

ממצאים ארכאולוגיים בארץ ישראל נמצא כי אמנות הפיסול המלא באבן והקרמיקה של האחמנים הייתה דלה לעומת אלו של היוונים. אך כי אמנותם בתחום עבודת המתכת ובכלל זה הכפות, מסננות, קערות, תכשיטים וציפויי רהיטים בברונזה היה מצטיין. כשאמנות המתכת האחמנית כללה גם חיקויים מקומיים בזכוכית, בהט וחרס. האמנות האחמנית בכלי המתכת הרבתה לעסוק בתיאור בעלי חיים, תוך שילוב מוטיבים קדומים של כינוף מאשור, אוררטו ולורסתאן. ישנם שני סוגים עיקריים של ריטוני מתכת אחמנים:
גביע שבעל חיים מוצמד לבסיסו.
ריטון (אנ') דמוי קרן מאורכת שבעל חיים מהווה את קצהו התחתון.
כלי חרס וקרמיקה

כלי החרס הפרסיים מתוארכים לתקופה הנאוליתית. כשאלפי כלי חרס נמצאו באתרים ארכאולוגים והיסטוריים איראנים, כמו בטפה סיאלכ וג'יפת.
מוזיקה

מוזיקה במרחב האיראני התקיימה במשך אלפי שנים, ומעידות על כך עדויות ארכאולוגיות מעילם, התרבות העתיקה ביותר בדרום מערב איראן. באיראן העתיקה מוזיקאים היו בעלי תפקיד חברתי מכובד. ידוע כי תושבי עילם והאחמנים תמכו במוזיקאים, אך לא ידוע כיצד נשמעה מוזיקה זו. בתקופה הסאסאנית נעשה שימוש במוזיקה לצורך הפולחן הדתי זורואסטרי. תקופת ח'וסרו השני נחשבת ל"תור הזהב" של המוזיקה האיראנית: חצר המלוכה הסאסאנית אירחה מוזיקאים כמו ראמתין, אזאד, באמשאד, נגיסה, סרכש, בארבד. גם לאחר הגעת האסלאם לאיראן המוזיקה האיראנית לא נעלמה, ואף מייחסים לה השפעה גדולה על סגנון המוזיקה האנדלוסית והספרדית, בעיקר דרך האמן ואיש הרוח זיריאב.
המוזיקה במרחב האיראני כוללת גם מוזיקות פולקלור מקומיות הייחודיות לקבוצות האתניות והתרבותיות השונות באזור, דוגמת הכורדים, האזארים והבלוצ'ים, המשתנות בהתאם לאזור הגאוגרפי בו הם חיים.
ספרות

| --- | --- |
 :  ראו גם – מיתולוגיה פרסית
הספרות, ובמיוחד שירת הפרוזה, היא חלק בלתי נפרד מליבת התרבות האיראנית, ובבתי הספר באיראן לומדים התלמידים יצירות מופת מגיל צעיר. בין המשוררים הגדולים של הפרוזה האיראנית נמנים: פירדוסי, עומר ח'יאם, חאפז, פריד א-דין עטאר, סעדי, נזאמי, סנאא'י, רודכי, ג'לאל א-דין רומי וג'אמי.
אדריכלות

הארכיטקטורה הפרסית היא מהעתיקות בעולם והיא השפיעה רבות על סגנונות אדריכלות ברחבי העולם, במיוחד על עולם האסלאם.
הגן הפרסי

מסורת הגן הפרסי וסגנונו קדומים מאוד והשפיעו על עיצוב גנים ותפיסות עיצוביות בעולם, מאנדלוסיה במערב וכלה בהודו במזרח.
קליגרפיה

הקליגרפיה שימשה לאיור ספרים, כלי חרס, כלי מתכת, ומבנים היסטוריים. יצירות מופת ספרותיות כמו השאהנאמה, הבוסתאן (אנ') והגלסתאן (אנ') של סעדי זכו לעיטורי קליגרפיה מרשימים ורבי ערך.
אומנות הח'אתם

אומנות קישוט פריטים שונים (קופסאות תכשיטים, רהיטים, מסגרות תמונה ומראות עץ) בה הפריטים מחופים ומקושטים בפריטי פסיפס מיוחדים כדוגמת שנהב, עצם, ברונזה, זהב, כסף או פיסות עץ צבעוניות. לכל מחוז באיראן סגנון עיצוב ייחודי משלו, וסגנונות הח'אתם משיראז ומאצפהאן הם המוכרים ביותר.
פסיפס מראה שבורה

אמנות העיצוב והעיטור של מבנים, פסלים וכלי חסר, בחלקי מראות שבורות מאוד פופולרי באיראן, וישנם מבנים שלמים המעוטרים בצורה זו.
אמנות מודרנית

פרק זה לוקה בחסר. אנא תרמו לוויקיפדיה ו.
ראו גם

המטבח הפרסי
הערות שוליים

↑  שאול שקד. איראנו-יודאיקה; לחקר פרס והיהדות: קובץ מחקרים בתחומי המגע בין יהודים ותרבות פרס במשך הדורות. מכון בן צבי. ירושלים: תשמ"ב. עמ' 1–2.
↑  חיים סעדון, קהילות ישראל במזרח במאות התשע-עשרה והעשרים, מכון בן צבי. עמ' 7–8.
| --- | --- |
בקרת זהויות :  NLI: 987007295517905171  LCCN: sh85007706  NKC: ph433026 
שטיח פרסי מתבריז
שטיח פרסי שהוקדש לכנסת
מלחמת טימור לנג בממלוכים במצרים
גביע זהב דו-ראשי, שנת 245 לפנה"ס, מחוז גילאן
גביע מעוטר בעיצובי חיות, האלף הראשון לפנה"ס, מחוז גילאן
נשים מנגנות על צ'אנג. המאה השישית לספירה, טאק-בוסטן
אנדראס פולנוויידר

| --- | --- |

 לידה:  4 באוקטובר 1953 (בן 71) ציריך, שווייץ 
 מוקד פעילות:  שווייץ 
 תקופת הפעילות:  מ-1975 
 סוגה:  מוזיקת עולם, מוזיקת העידן החדש 
 שפה מועדפת:  גרמנית 
 כלי נגינה:  נבל, סינתיסייזר 
 חברת תקליטים:  אדל רקורדס, קולומביה רקורדס 
 פרסים והוקרה:  פרס גראמי לאלבום העידן החדש (1987) 
 www.vollenweider.com
 פרופיל ב-IMDb
 
אנדראס פולנוויידר (באנגלית: Andreas Vollenweider; נולד ב-4 באוקטובר 1953) הוא מוזיקאי ונגן נבל שווייצרי.
ביוגרפיה

פולנוויידר נולד בציריך. אביו, הנס, היה מלחין ופסנתרן. פולנוויידר היה אוטודידקט ולמד לנגן על כלים רבים לבד. ב-1975 גילה את הנבל, שכיום מהווה סימן ההיכר המוזיקלי שלו. פולנוויידר מנגן בסגנונות מוזיקת עולם, ג'אז וניו אייג'. פולנוויידר ידוע בשיתופי הפעולה שלו, בין השאר עם בובי מקפרין, קארלי סימון ולוצ'אנו פבארוטי.
בשנת 1987 הוא זכה בפרס גראמי.